એસોસિયેશનના અગ્રણીઓના જણાવ્યા પ્રમાણે આવતી કાલની હડતાળના પગલે રાજ્યમાં અંદાજે રૂ. ૨૦ હજાર કરોડથી પણ વધુનું ચેક ક્લિયરિંગનું કામકાજ તદ્દન ઠપ થઇ જશે. તેમના કહેવા પ્રમાણે નોટબંધી બાદ કર્મચારી અને ઓફિસરોએ રજાના દિવસે પણ કામગીરી બજાવી હતી, જેનું વળતર કર્મચારીઓને હજુ સુધી ચૂકવાયું નથી. બેન્ક યુનાઇટેડ ફોરમ એસોસિયેશન તેને સખત શબ્દોમાં વખોડે છે એટલું જ નહીં, નોટબંધીના કારણે બેન્કોના કારોબારને પણ માઠી અસર પહોંચી છે તથા સરકારની નીતિ વધુ ને વધુ બેન્કો ખાનગીકરણ તરફ ઢળતી હોવાથી બેન્ક એસોસિયેશન તેનો સખત શબ્દોમાં વિરોધ કરે છે. આ અંગે મહાગુજરાત બેન્ક એમ્પ્લોઇઝ એસોસિયેશનના પ્રેસિડેન્ટ આર.બી. સરૈયાના જણાવ્યા પ્રમાણે આવતી કાલની હડતાળના પગલે બેન્કોનું કામકાજ તદ્દન ઠપ થઇ જશે એટલું જ નહીં, પડતર પ્રશ્નોનું નિરાકરણ લાવવામાં નહીં આવે તો દેશવ્યાપી આંદોલનને વધુ વેગવાન બનાવવામાં આવશે.